

**PROTOKOLL FRA ÅRSMØTE 2014**

**Tirsdag 28.oktober kl 18.00 – 20.00**

**Holmenkollen Park Hotell**

Årsmøtet fant sted i tilknytning til det obligatoriske kurset for overleger som vil søke om godkjennelse som spesialist i rus- og avhengighetsmedisin etter overgangsregler.

Tilstede: 43 personer

* Godkjenning av innkalling
  + Innkallingen ble godkjent
* Valg av dirigent
  + Jørgen Bramnes ble foreslått og godkjent
* Valg av referent
  + Christian Ohldieck ble foreslått og godkjent
* Valg av to personer til å undertegne protokollen
  + Minna K. Hansen og Ingunn Moss Hildrum ble foreslått og godkjent
* Leder Guri Spilhaug leste årsmeldingen.
  + Årsmeldingen ble tatt til etterretning med noen justeringer. Årsmeldingen legges ut på hjemmesidene www.nfram.no
* Kasserer Dagfinn Haarr la frem regnskap for 2014 (frem til 1.11.2014)
  + Regnskapet ble godkjent
* Kasserer Dagfinn Haarr la frem forslag til budsjett for 2015
  + Medlemskontingenten for assosierte medlemmer blir som tidligere kroner 300,-
  + Lokalforeningene kan søke styret om tilskudd til å drive kurs lokalt.
  + Budsjettforslaget ble godkjent.
* Valg
  + Valgkomiteen ved Reidar Høifødt innledet til valg. Det sittende styret har sittet i en valgperiode 2 år og er derfor alle på valg.
  + Valg på styremedlemmer:
    - Alle styremedlemmer ønsker å fortsette i sine verv. Høifødt refererte til vedtektene om at ikke hele styret skal byttes ut samtidig og formidlet at det på sikt er aktuelt å bytte ut inntil halve styret etter endt periode. På det nåværende tidspunkt vurderte valgkomiteen at det er hensiktsmessig at sittende styre fortsetter og innstilte på det.
    - Andre medlemmer i NFRAM fikk anledning til å melde benkeforslag på årsmøtet. Det kom ingen benkeforslag. Valgkomitéens innstilling ble vedtatt ved akklamasjon.
  + Valg av leder.
    - Valgkomitéen innstilte Guri Spilhaug som fortsatt leder av NFRAM. Andre medlemmer i NFRAM fikk anledning til å melde benkeforslag på årsmøtet. Det kom ingen benkeforslag. Guri Spilhaug ble valgt som leder ved akklamasjon.
  + Valg av revisor.
    - Dagfinn Haarr er kasserer i styret, bor i Kristiansand og anbefalte Merkantil Service, Kongens gate 14, 4610 Kristiansand som revisor for NFRAM. Valgkomiteen støttet forslaget. Årsmøtet vedtok dette ved akklamasjon. Valgkomiteen anbefalte at man på neste årsmøte vurderer å benytte legeforeningens revisor.
  + Valg av medlemmer i valgkomitéen.
    - Gabrielle Welle-Strand stiller ikke til gjenvalg som medlem i valgkomitéen. Valgkomitéen innstiller Kristin Bergstad Lazaridis som nytt medlem. Lazaridis holdt valgtale der hun formidlet sin erfaring som lege på rusfeltet.
    - Høifødt og Waal stilte til gjenvalg.
    - Det ble gitt anledning til å komme med forslag til andre, nye medlemmer i komitéen. Ingen andre meldte seg.
    - Årsmøtet vedtok ved akklamasjon at valgkomiteen for den neste perioden skal bestå av Lazaridis, Høifødt og Waal .
* Informasjon om arbeidet med den nye spesialiteten ved Guri Spilhaug
  + Regelverket for overgangsregler og spesialistregler ble sendt fra Helsedirektoratet 20.juni sammen med et innholdsrikt oversendelsesbrev, oppsummeringen av høringsuttalelsene og en omfattende rapport som er grunnlagsdokumentet for utkast til regelverk. Det er signaler fra HOD om at saken er ferdigbehandlet innen oktober. Spilhaug anbefalte at alle medlemmer leser de oversendte dokumentene som finnes på www.nfram.no ,
  + NFRAMs styre vil nå omstille sin aktivitet fra å arbeide med etableringen av spesialiteten til å følge opp innholdet i spesialistutdanningen, kvalitetssikre fagutvikling mm.
  + Spesialitetskomiteen er oppnevnt av og rapporterer til sentralstyret i Legeforningen. Spesialitetskomiteen har et eget særskilt oppdrag om å følge opp innholdet i spesialistutdanningen og sikre at det arrangeres obligatoriske kurs, og godkjenne valgfrie kurs. To av medlemmene i styret i NFRAM sitter i Spesialitetskomitéen.
  + Regelverket om spesialiteten i rusmedisin vil måtte gjennomgå en revisjon om ca tre år, når den nye hovedstrukturen for utdanning av legespesialister endres.

Etter årsmøtet ble det gitt anledning til medlemmene om å komme med innspill til styret og disse ble notert av det valgte styret for videre oppfølging.

…………………………… ………………………………………….

Minna K. Hansen Ingunn Moss Hildrum